gentaiscool/nusaparagraph_topic huggingface dataset:
Tetangge entu, orang-orang yang tempat tinggalnye paling deket same kite. Karena paling deket, bisa aje ade kalanye kite ganggu mereka dan bikin mereka kesel. Bisa aje suatu saat, kite kenape-kenape, mereka pula yang bisa tolong kite secepetnye. Make dari entu, penting bener buat kite jage kehhidupan bertetanggenye kite. Kite perlu jaga sikap biar sama-sama enak dan kagak rugiin siape pun. Kudu baek, ramah, saling berbagi, dan saling tolong-menolong karena kagak tau kapan tiba-tiba aje kite bener-bener butuh bantuan mereka. Make dari entu hidup bertetangga entu elu kudu nerapin etika dan moral yang baek. Nyok jaga sikap supaye hidup bertetangganye elu baek-baek aje!

Topic: slice of life
Sebelom berangkat ke tempat pertandingan, kita kudu mastiin badan kita lagi waras atawa sehat. Soalnya, kalo kita waras, kita juga jadi bisa nikmatin pertandingannya. Kalo kagak sehat, nonton juga jadi kagak enak gara-gara bawaannya uring-uringan kagak tenang, pengen cepet rebahan. Cuman, kalo badan lagi kagak sehat. Sebaeknya, kita sembuhin dulu ampe bener-bener waras. Kalo kagak bisa sama sekali gara-gara lagi sakit, kita bisa nonton tandingan olahraganya dari tipi atawa elektronik laen kayak hape. Udah gitu, kalo kita nontonnya dari rumah, kita bisa sembari istirahat. Nontonnya bisa sembari rebahan. Nah, kalo kita lagi sakit, tapi ngerasa masih bisa ikut nonton, kita bisa pegi sembari bawa obat buat jaga-jaga. Jangan lupa juga nyiapin alat laen yang diperluin kalo tiba-tiba penyakitnya ngambuhin.

Topic: sports
Elu tau Tumis Saos Mentega? Nah ini die bahan yang diperluinnye; sosis-sosinye dibelah jadi 2-3 bagian, bawang bombai, saori saos rasa mentega instan, dan minyak goreng. Selanjutnye entu cara bikinnye. Pertama, panasin minyak goreng di wajan dengan api sedeng, tersunye goreng sosis sampe kuning. Kedua, masukin potongan bawang bombai abis entu tumis sampe wangi. Ketiga, tuangin 1 bungkus saset saori saos mentega instan.Terakhir, aduk semua entu sampe rata, sampe bumbunye nyerep, lalu selesai deh, tinggal pindahin wadah dan bisa disajiin. Praktis kan? Entu bisa jadi pilihan menu pas elu lagi repot dan kagak banyak waktu soalnye cara dan bahannye gampang bener.

Topic: food & beverages
Kebutuhan ame cairan tiap orang ntu beda-beda. Kalo dirata-ratain mah, buat wadon, disaranin minum delapan gelas ukuran 200 ml saban hari atawa totalnye 1,6 liter. Tapi, buat lanang mah disaranin buat minum 10 gelas ukuran 200 ml atawa totalnye 2 liter saban hari. Biar kate minuman nyumbang angka paling gede, makanan juga bisa ngasih kite asupan cairan paling bantar 20 persen. Cairan dari makanan nyang diperoleh dari buah ame sayur, misalnye aje bayem atawa semangka nyang ngandung 90 persen aer. Nyang mesti orang tau mah, manusia ntu bisa keilangan cairan dari kencing doang, tapi juga pas keringetan, napas ama beol.

Topic: food & beverages
Pèlêm Giè karyè Riri Riza amè Mira Lêsmana adalah sêbuah hadièh bêrhargè buat Indonèsia. Pèlêm dêngan pêmêran utamè Nicholas Saputra êni diangkat dari buku Catatan Sêorang Dèmonstran karyè Soè Hok-Giè nyang têrbit taun 1983, tapi ditambèhin bêbêrapè tokoh piktip supayè cêritènyè lêbih dramatis. Bêjibun orang ngêraguin pèlêm êni wayah baru bêrèdar, tapi pèlêm êni nyatènyè punyè bêjibun penghargèan. Pênghargèan ntu adalah Pialè Citra buat Pèlêm Bioskop Têrbaèk, Pialè Citra buat Pêmêran Utamè Lanang Têrbaèk nyang diraih olèh Nicholas Saputra, amè Pialè Citra buat Pêngarah Sinèmatograpi Têrbaèk nyang diraih olèh Yudi Datau. Pêngaturan désainnyè jugè bêrhasil ngunjukkin suasanè wayah taun 1960-an

Topic: leisures
Salah satu ajaran agama yang paling aye inget dan pastinye wajib dilakuin, ya entu salat wajib 5 waktu. Jadi dari ajaran agama Islam yang aye inget, orang-orang yang beragama Islam, mereka kudu ngelaksanain salat wajib 5 waktu di tiap harinye. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu ajaran agama yang paling aye inget dan pastinye wajib dilakuin, ya entu salat wajib 5 waktu tiap harinye dan waktu buat salatnye ditentuin sama azan.

Topic: religion
Pandêmi nyang têrjadi ngêjè banyak hal bêrobah. Pêmêrèntah gè sêmpêt nêrapin PPKM pêranti ngêbatêsin mobilitas masarakat. Rèpot di rumèh ajè kadang èmang ngêjênuhin. Jadi, pênting buat kitè sêlalu bêolahragè sêcarè rutin di rumèh supayè awak têtêp sèhat amè bugêr. Padè dasarnyè olahragè kêbangêtan sêring atau kêbangêtan jarang èmang kagak dirèkomèndasiin. Dikutip dari American College of Sports Medicine, masarakat diimbau bêolahragè 3 ampè 5 kali dalêm sêminggu dêngan total waktu 150 mênit. Kagak tibang sèhat, olahragè di rumèh puguhnyè gè nyênêngin amè lêbih hèmat biayè. Nyang jugè pêrlu diingêt dalêm bêolahragè padè wayah pandêmi adalah protokol kêsèhatan nyang kudu têtêp dijagè. Sêdapêt mungkin olahragè dilakuin di rumèh atau di lêba pribadi sêhinggè kagak adè kontak amè orang laèn atau gè kêrumunan.

Topic: sports
Kalo idup bertetangga tuh saling toleransi, jadi apa pun nyang dilakuin tuh jangan lupa mikirin tetangga. Kaya kite lagi bikin acara, jangan ampe dah kite nyusain orang nyang mao lewat. Lagian kan jalanan umum tuh sebenernye kaga boleh ditutup buat nyelenggarain acara, bisa kena denda. Apalagi jalanan tempat orang lewat, udeh gitu itu jalan akses atu-atunye. Mending kalo cuman beberapa jam kalo ampe seharian kan kesian orang, kaya tetangga aye tuh make jalanan buat pesta. Mana ditutupnye ampa berhari-hari lagi, mau kesel juga gimana. Mentang-mentang die tuh orang nyang dijadiin panutan di situ mao ngelapor juga kaga ada kuasa paling kaga di denger.

Topic: slice of life
Olahraga naek turun tangga, kita butuh tangga. Ada lagi olahraga yang ngebutuhin alat, tapi masih tetep keitung murah. Olahraga ini angkat beban. Buat orang yang punya barbel, bisa pake barbel buat jadi alatnya. Kalo orang kagak punya barbel, bisa pake botol ukuran seleter atawa satu setengah leter yang udah diisiin aer. Kita pake dua botol buat angkat dua-duanya bareng. Jadi, tiap tangan masing-masing megang satu botol. Sekarang emang banyak tempat olahraga angkat beban ini, namanya gym. Kalo kita ngerasa ribet ama kemahalan buat olahraga, nanti jadinya kaga dimulai-mulai. Pake botol yang diisiin aer, olahraga angkat beban jadi bisa dilakuin di rumah aja. Enaknya olahraga di gym emang ada pelatihnya, tapi jaman udah canggih gini. Kita bisa liat latihan awal-awalnya lewat internet.

Topic: sports
Buat orang yang dagang, kalo lagi ngerasain bangkrut, biasanya kalo yang siap bisa make duit cadangan atawa dana darurat yang udah pernah disiapin sebelomnya. Pas jaman kopit, banyak banget pengusaha yang ngalamin rugi, gara-gara emang penjualan lagi nurun. Gara-gara ini pedagang ama pengusaha gini ngeberentiin pagawenya. Cuman, ada juga pengusaha atawa pedagang yang bisa bertahan. Buat pedagang, sebelomnya jia udah nyiapin celengan. Pas lagi turun penjualan waktu itu, ampe bebulan-bulan kagak ada pemasukan, jadinya jia tebok celengannya. Buat pengusaha, jia bilang, kagak ada pegawe yang jia pecatin barang satu acan. Soalnya, sebelomnya jia udah punya dana darurat yang jia pisahin dari keuntungan. Udah gitu, jia juga punya dana darurat sendiri. Jadi, jia ngalah kagak gajian, yang penting bisa mertahanin pegawe, malah kagak dipotong sama sekali gaji pegawenya.

Topic: business
Seafood emang jadi pilihan banyak pisan kalangan, malahan banyak juge seafood pinggiran yang nyajiin banyak pilihan kayak kepiting, kerang, cumi, ame ikan. Salah satunye kerang yang udeh jadi kedemenan kalo ngomongin seafood ntu, kerang dara. Tapi sebenernye kalo manut ke penelitian mah, kerang dara ntu masuk ke dalem lis 17 makanan paling bikin cilaka. Lantaran kerang satu eni ngegableg virus ama bakterinye, kayak hepatitis A, tifoid yang nyebabin tifus, ama disentri yang nyebabin diare berdarah jadi kedepannye kite perlu ati-ati banget pas nglenyom kerang dara. Kudu diinget kerang eni asalnye dari perairan yang tercemar mangkenye perlu dihindarin aje. Rata- rata kadar merkuri yang ade di kerang dara ntu 0,166 ppm, kadar paling kecilnye 0,034 ppm ame kadar paling gede 0,368 ppm. Disaranin banget buat mulai ngebatesin kerang dara biar ntu merkuri kagak nemplok di dalem badan.

Topic: food & beverages
Durian buat sebagian orang nyang suka eni buah dibilang buah surga soalnye daging buahnye lembut terus wangi tapi kaga semua orang demen ame eni buah, soalnye eni buah ngeluarin aroma nyang kuat kaga biasa, kalo kate peneliti sih buah durian ade senyawa nyang kekandung didalemnye nyang kaga ada dibuah laen, nah ntu nyang ngebuat buah durian kaga disukain soalnye ngeluarin aroma nyang kaga biasa, tapinye dibalik ntu bentukan buah durian tu unik, kulitnye berduri tajem, biasanye bewarna hijau kecokelatan, aroma nyang keluar juga nyengat banget, kalo dibuka daging buahnye ade nyang putih, ade nyang warna kuning semua balik lagi ame tingkat kematengan buahnye. 

Topic: food & beverages
Awal mula telah menekuni banyak hal mulai dari menjual koran hingga menyetir angkutan umum untuk membiayai kuliahnya di teknik elektro sebelum berubah haluan menjadi wirausahawan. Ia mulai belajar agama secara khusus kepada KH. Khoer Affandi, seorang ulama tassawuf pemimpin Ponpes Miftakhul Huda - Tasikmalaya dan KH. Moh Tasdiqin - pengasuh pondok pesantren Kalangsari, Cijulang, Ciamis Selatan, kakek dari istrinya.Kerja keras dan belajar yang tekun, Aa Gym berujung manis. Pada 1990, ia mendirikan Yayasan Daarut Tauhiid di Bandung. Dengan yayasan ini Aa Gym bisa leluasa untuk mengembangkan potensi, kiprah, dan usahnya lebih luas lagi. Ia memulai serius bergerak di bidang pendidikan, dakwah, dan sosial.

Topic: religion
Puasè mênurut artinyè adalah nahan diri dari madang amè minum sêrtè sêgalè pêrbuatan nyang bisè ngêbatalin puasè, mulè dari têrbit pajar ampè têrbênêm matèari dêngan sarat têrtêntu, buat ngêningkatin kêtakwaan sêorang muslim. Dan bagi sêluruh umat muslim, puasè di bulan Romadon mêrupakan pêrèntah wajib nyang langsung disampèin olèh Allah Swt. dalêm pirmannyè di Surat Al-Baqarah ayat 183 nyang artinyè, "Wahèi orang-orang nyang bêriman! Diwajibin atas êlu bêpuasè sêpêgimanè diwajibin atas orang sêbêlon êlu supayè êlu bêrakwa." (Surat Al-Baqarah ayat 183). Olèh karna ntu kitè kudu ngêjalanin puasè dêngan ngayatin maknè amè pêtunjuk nyang kudu ditaatin sêhinggè kagak tibang mêroleh rasè aus amè lapar.

Topic: religion
Kita udah ngomongin hape Samsung Galaxy series tingkat elitnya. Sekarang kita ulik hape Samsung yang tingkat menengah, tapi tetep keliatan cakep. Ada Samsung Galaxy A13. Walopun Galaxy A13 ini masuk ke kelas menengah, hape ini punya fitur kelas elit. Makanya di ulasan-ulasan orang, hape ini dianggep pantes masuk ke daftar HP Samsung yang terbaek. Samsung Galaxy A13 ini dipakein layar yang ukurannya 6,6 inci. Udah gitu, layarnya udah ditanemin resolusi tinggi yang Full HD+, Jadi, gambar yang diunjukkin di layar lebih tajem. Adalagi yang bikin makin cakep, layarnya ini dikasih pelindung pake kaca yang tangguh dari Corning Gorilla Glass 5. Samsung Galaxy A13 ini pake chipset bikinan Samsung, exynos 850. Kalo kita pengen beli hape ini, kita bisa milih pake RAM yang empat giga apa enem giga. Batre di hape ini punya daya 5000 mAh. Jadi, kalo kita pake hape ini bisa awet dipake, kagak perlu kuatir batrenya cepet abis.

Topic: technology
Sêbagè pênyintè soto, puguh tau amè masakan khas Bêtawi nyang atu êni. Masakan dêngan kuah gurih êni bêrnamè soto bêtawi. Kuah soto bêtawi dikêjè dari kaldu sampi nyang ditambèh santên, susu, atau campuran santên amè susu. Adè nyang ngêjè kuahnyè makè santên ajè, susu ajè, atau dicampur antarè santên amê susu biar mangkin gurih. Isiannyè adè daging amè bêrbagè dalêman kayak babat, ucus, limpa, amè paru. Sêlaèn ntu, ditambèh jugè kêntang gorèng amè tomat nyang udèh ditêtêk kêcit. Soto bêtawi paling sêdêp disantêp amè taburan bawang gorèng, pêrêsan jêruk nipis, sambêl, acar, amè êmping. Tapi, nyantêp soto bêtawi sêcukupnyè ajè karna kolèstêrolnyè tinggi.

Topic: food & beverages
Salah satu olahraga yang mampu dilakukannye kaga begitu ribet, dan kaga begitu mahal, ya ntu main bola basket. Manfaatnye juga seabrek-abrek, misalnye nih ye bisa mencegah bakteri dan virus yang bersifat patogen, membangun keseimbangan dan koordinasi tubuh. Bermain bola basket adalah olahraga yang dilakukan antara kerja sama tangan, kaki, dan mata dalam koordinasi yang erat. Tentunye hal ntu bakal membangun keseimbangan, dan keterampilan fungsi koordinasi tubuh. Dapat juga meningkatkannye keterampilan motorik. Setiap pemain harus menggerakkan hampir seluruh anggota tubuh inti dalam olahraga ini, sehingga mampu meingkatkan saraf motoriknye. Membentuk tubuh ideal. Permainan bola basket adalah aktivitas yang sangat identik dengan olahraga fisik. Karena itulah kalori akan terbakar dengan sendirinye.

Topic: sports
Midodarèni mêrupakan rangkèian upacarè adat Jawa sêbêlon ngêlaksanèin pêrkawinan. Midodarèni dilaksanèin padè malêm ari. Padè malêm midodarèni êni, kêluargè calon pêngantèn lanang bêkunjung kê rumèh calon pêngantèn wadon buat mêrêrat tali silaturahmi. Padè malêm midodarèni, calon mêmpêlèi wadon tibang dibolèhin adè di dalêm pangkèng pêngantèn dan nyang bisè ngêliatnyè tibang sodarè amè tamu wadon, bahkan mêmpêlèi lanang dilarang ngêliat calon bininyè di malêm ntu. Maknè prosèsi midodarèni dalêm pêrkawinan Jawa adalah ngêlakuin ritual-ritual adat nyang dipandang sêbagè bêntuk pênghormatan kêpadè budayè lêluhur. Bagi nyang punyè darah kêturunan Jawa, sêbaèknyè bisè bêrunding amè kêluargè buat konsèp pêrnikahan kayak nyang dipèngèn. Sêbab dêngan adènyè kêsêpakêtan antarè kêduè kêluargè, puguhnyè bakal lêbih gampang.

Topic: culture & heritage
Hutan Kota Srengseng adalah salah satunye wisata alam dengan pemandangannye hijau yang dimiliki oleh Jakarta. Memiliki wisata alam di Jakarta adalah sebuah hal yang langka. Jakarta yang merupakannye ibu kota Indonesia lebih dikenalnye dengan gedung pencakar langitnye dibanding pemandangan alamnye. Oleh karena ntu, adanye hutan di tengah-tengah kota seolah menjadi oasis yang bisa menyegarkan pikirannye para warga Jakarta. Daya tariknye ntu hutan kota, ntu tempat punya lahan ijo yang seabrek abrek, jadi sarananye edukasi karena terdapat bejibun pohon dengan jenisnye yang beda beda, bisa buat tempat olahraga, banyak burung dan reptil, ada area danaunye yang bisa buat mancing, jadi ntu tempat asik dah buat tempat refreshingnye warga Jakarta.

Topic: leisures
Sêjumlèh upacarè adat masing dilêstariin di Kalimantan Timur, misalnyè upacarè adat dahau. Dahau adalah upacarè pêmbêrian namè bocah di Kalimantan Timur. Upacarè êni tibang disêlênggarèin amè kêluargè kêturunan bangsèwan atau kêluargè têrpandang di wilayah têmpat tinggalnyè. Upacarè adat dahau biasènyè digêlar sêcarè gêdé-gêdéan dan mêriah. Kêluargè pênyêlênggarè bakal ngundang wargè suku Dayak dari bêrbagè wilayah. Uniknyè, upacarè adat dahau êni bêrlangsung sêlamè atu bulan pênuh. Mangkè pantês ajè kalo tibang kêturunan bangsèwan amè kêluargè mampu nyang ngêgêlar acarè êni. Banyak ritual nyang dilakuin dalêm upacarè adat dahau. Mêski bêgono, dahau mêrupakan upacarè adat nyang sêring dilakuin suku Dayak di Kalimantan Timur.

Topic: culture & heritage
Tayamum adalah carè bêrsuci dari hadas gêdé amè hadas kêcil ngêgunèin dêbu atau tanèh sêbagè pêngganti aèr padè kondisi têrtêntu. Bêrikut tatè carè tayamum. Pêrtamè, siapin dêbu atau tanèh nyang suci. Ngadêp kiblat, têrus ucapin basmalah amè niat tayamum. Têrus, taro kêduè têlapak tangan kê daèrah nyang bêdêbu dêngan posisi jari-jari tangan dirapêtin. Sêlanjutnyè, usapin kêduè têlapak tangan kê sêluruh wajah. Abis ntu, taro lagi kêduè têlapak tangan dêngan jari dirênggangin buat nyêntuh dêbu. Tèmplokin têlapak tangan kiri di atas punggung tangan kanan. Bêrikutnyè, usapin dari punggung tangan kanan kè sikut ampè kêtêmu jêmpol kiri ngusap jêmpol kanan. Lakuin hal nyang samè padè bagian tangan kiri jugè. Nyang têrakhir, têmuin kêduè têlapak tangan dan usap sêlè-sêlè jari tangan.

Topic: religion
Kalo ngomongin jualan di rume, orang kebanyakan langsung mikir makanan home made. Ntu kagak salah. Soalnye, makanan enih jadi sala satu aspek kebutuan manusie nyang banyak bangat pilihannye dan bise dibikin di rume, cuman layak dijual. Misalnye, cemilan-cemilan manis nyang jadi kedemenan orang-orang dari bocah ampe bangkotan. Beberape makanan manis nyang karang-karang lagi rame dicari orang, ntu kek pisang nugget, croffle, churros, ame loukomades. Kalo nyang begitu-begitu, sasarannye lebi ke anak mude. Bise untung banyak kalo tetangge ente banyak nyang masi mudenye. Kalo buat nyang bangkotannye, biasenye demen cemilan jaman dulu, tapi ampe karang masi eksis, kek cendol, pukis, es campur, donat kentang, ame jagung susu keju. Bise dipilih, dah, tu, begantung pasarnye nyang mane.

Topic: business
Kalo kite udeh lolos masuk ke dalem stadion, kite juga harus jaga sikap demi ketertiban bersama. Kaga usah bikin onar dah dengan berantem di dalem tribun, soalnye bisa ngelukain orang nyang kaga tau ape-ape. Kedua, kalo penonton mah jangan ampe lagi masuk lapangan karna ngeri kasus di stadion kanjuruan nyang banyak supporter mati keulang lagi. Ketiga, jangan kite kata-katain trus juga jangan rusak mobil pemaen dari lawan, kaya mobil timnas filiphina kemaren kan di dukung ama tim Indonesia. Keempat, jaga lah harkat martabat Indonesia dengan perdamaian, padahal kan orang Indonesia terkenal ramah jadi kalo ada tamu dari liar negeri ya kudunya disambut bae lah.

Topic: sports
Kota Cirebon merupakan salah satu kota buat para pembisnis atau kota bersandar disebutnye juga. Kota yang gabegitu gede, tapi cukup maju, di ntu kota bejibun pilihan hotelnye. Jadi buat orang yang lagi perjalanan bisnis, atau mau jalan jalan ke Cirebon atau sekedar lewat mau daerah Jawa lainnye dan mau istirahat nginep, bisa banget dah nginep di Cirebon karena pilihan hotelnye seabrek mau dari yang murah ampe lumayan harganye ade di ntu kota. Kuliner di kota Cirebon juga beragam, jadinye kalo mau ngegares kaga lagi pusing nyari ganyeman, karena bejibun ganyeman khas Cirebon ade, harganye juga masih ramah dah sama kantong.  Salah satu hotel yang cukup nyaman ada namanye Bapontar, deket dengan pusat kota, mau nyari ganyeman juga gampang. Kamar di ntu hotel harganye kaga mahal, semalemnye 250ribuan tapi kamarnye udeh nyaman, bersih, ada teko, kopi, gula, teh, air mineral, dan bisa juga nambah air mineralnye. Staff disana juga pade ramah, jadi nyaman kalo kita mau nginep di ntu hotel.

Topic: leisures
Abis merhatiin bagian dalemnya, ada lagi yang kudu kita liat sebelom beli hape android. Kita kudu liat ukuran layar hape. Layar ini nentuin kita pas make hape ngerasa gampang apa kagak. Buat banyak kerjaan, kira-kira layar yang gedenya sekian cocok buat di mata ama di genggeman juga. Layar yang biasa dipake itu sekitar 4 ampe 5 inci. Apalagi sekarang udah banyak hape yang ngeluarin layar yang lebarnya ampe 6 inci lebih. Layar yang segede gitu biasanya dicari ama orang yang demen maen gem. Selaen ukuran, kita juga kudu mantengin teknologi yang ngelengkepin layar itu. Teknologi itu ngasih kedaleman warna ama kecerahan yang aman apa kagak di mata. Keamanan biasanya kita liat dari nyamannya juga. Kalo ngerasa layarnya adem itu biasanya nyaman di mata. Berarti layar hapenya ngepas buat kita.

Topic: technology
Meskipun grafisnye ntu hanya biasa aje, ntu game menonjol karena mode, yang demenin ntu permainannye  bejibun pemainnye, dan dikemas dengan berbagai game untuk dimainkan secara online. Permainan ntu disukain dari usia bocah ampe bangkotan juga pade demen, dan mainin ntu game. Kagak seperti game lain yang hanya menawarkannye satu tema game, Roblox memiliki bejibun tema yang dapat kalian mainkan kapan aje. Seperti halnye Minecraft, game Roblox dapat menyesuaikan avatarnye sesuai dengan preferensi pemain, itu juga menjadi daya tarik bagi sebagian orang, terutama anak-anak kecil yang suka berimajinasi. Meski dirilis untuk Android pada tahun 2014, game ntu berhasil menjadi sorotan, bahkan pada tahun 2022 udeh mencapai 500 juta lebih unduhan.

Topic: technology
Upacarè mecaru bisè jugè disêbut Butha Yadnya. Êni adalah suatu upacarè buat ngêjagè kêharmonisan hubungan antarè manusiè amè alam lingkungan sêkitarnyè. Upacare êni dilaksanèin sêbêlon Nyêpi wayah Sasih Kêsanga. Upacarè mecaru biasènyè dilaksanèin di pêrêmpatan jalan atau lingkungan rumèh. Saban kêluargè jugè ngêjè caru atau pêrsêmbahan sêsuè kêmampuan èkonomi. Caru bêrisi nasi manca warnè (limè warnè), lauk pauknyè ayam brumbun (bêwarnè-warni) disêrtèin têtabuhan arak atau tuak. Pêrmohonan êni ditujuin kêpadè Sang Bhuta Raja, Bhuta Kala, amè Bhatara Kala supayè mêrèka kagak ngêganggu umat manusiè. Maknè upacarè mecaru adalah kêwajiban manusiè ngêrawat alam nyang diumpamèin awak ragè Tuhan dalêm pêrwujudan alam sêmêstè bêsêrtè isinyè. 

Topic: culture & heritage
Peuyeum Bandung merupakan salah satu kuliner khas yang ada di Kota dan Kabupaten Bandung. Nama kuliner ini terdiri dari dua kata, yaitu “Peuyeum” atau dalam bahasa Indonesia artinya tapai singkong. “Bandung” merupakan nama kota tempat produksi peuyeum tersebut, yaitu Kabupaten Bandung. sal mula keberadaan kuliner tradisional peuyeum di Bandung yaitu dari Kecamatan Cimenyan (Kabupaten Bandung). Singkong sebagai dasar pembuatan peuyeum memang sejak zaman penjajahan sudah dikenal oleh masyarakat Bandung sebagai pengganti nasi yang kala itu sangat sulit diperoleh. Produksi singkong yang berlimpah terkadang membuat sebagian yang belum dikonsumsi atau diolah menjadi busuk. Antisipasi agar jangan sampai busuk salah satunya adalah melalui upaya pengolahan dan pengawetan singkong. Di Cimenyan, pengolahan singkong dilakukan melalui proses fermentasi menggunakan bahan ragi.

Topic: culture & heritage
Sebenernya ada baenya juga orang tua aye belon mampu dulu, aye jadi kaga dimanjain trus kalo mau beli ape-ape kaga dikasih karna emang kaga ada duitnya. Tapi, pas gede aye ngerasain kalo ada hikmah dibalik semua itu. Karena kag punya banyak maenan, trus juga kalo mau minta sesuatu harus rangking dulu aye jadi semangat tuh belajarnye. Karena aturan itu aye jadi bocah nyang ngarti trus ngehargain tuh apa nyang kite punya.  Selaen jadi rajin belajar, aye juga jadi orang nyang ngerhargai sesuatu mau itu barang atau makanan karna mintanya tuh susah. Pas udeh gede, udeh bisa nyari duit sendiri tuh aye jadi kebentuk jadi orang yang hemat trus kaga suka hambur-hamburin duit.

Topic: technology
Di mane-mane, ayam emang selalu jadi lauk nyang laku buat dijual, soalnye bisa diolah pake macem-macem bumbu. Seringnye, orang jual ame beli bagian paha atas, paha bawah, dada, ame sayap. Walopun, di banyak tempat, ade bae nyang jual kepala ayam. Cuman, emang jumlahnye jauh lebih dikit daripade bagian lain. Nah, enih kudunye udeh bisa jadi petanda kalo kepala ayam emang bukan makanan nyang normal. Aneh aje gitu, pan, bagian pala, ade mata, idung, ame congornye, dagingnye juge dikit, banyakan tulangnye, masi aje dijual. Buat rasa emang kagak beda jauh ame daging ayam bagian laen, tapi kalo ente orangnye gelian ame bagian-bagian tertentu, kagak direkomendasi bat, dah, bagian enih.

Topic: food & beverages
Sêbagè nêgarè nyang punyè sumbêr dayè alam amè manusiè bêlimpèh, Indonèsia mulè ngêbuktiin kêmampuannyè dêngan ngêjadi tuan rumèh bêrbagè pêrtandingan olahragè kêlas duniè. Olèh karna ntu, padè taun 2023 mêndatêng, Indonèsia bakal kêmbali rèpot bêpêran sêbagè tuan rumèh bagi sêdèrèt ajang olahragè tingkat duniè. Ajang olahragè gêdé nyang ngêbukè agènda panjang intêrnasional pêrtandingan olahragè di Indonèsia adalah Indonèsia Masters 2023. Turnamèn Supêr 500 BWF êni bakal kêmbali dimaènin di Jakarta, têpatnyè di Istora Sênayan, sêpêgimanè pêlaksanèan taun lalu. Di èdisi 2023 êni, wakil-wakil Indonèsia diprèdiksi tampil supêrior dêmi nêbus kêkêcèwaan taun lalu wayah tibang adè Fajar-Rian di nomor gandè lanang nyang bêrhasil kêluar sêbagè juarè. Nyok, kitè dukung atlèt bulutangkis Indonèsia di ajang olahragè êni padè 24 ampè 29 Januari mendatêng!

Topic: sports
Olahrage kagak perlu terus-terusan pake alat-alat berat nyang naronye kudu di tempat lapang biar kagak makan tempat. Buat di rume, ade banyak alat olahrage nyang enteng-enteng aje, ukurannye kagak gitu gede, tapi manpaatnye luar biase. Sala atunye namanye resistance band nyang beguna buat otot, fleksibilitas, ame mobilitas badan. Bentukannye cuman kaen bebahan karet biar bisa ditarik-ulur ampe melar, tapi bisa balik lagi ke ukuran awal. Ade pilihan ukuran ame berat buat nyesuain stamina nyang make. Kalo awal-awal ato cuman pengen ngelatih otot-otot nyang kecil, kek bisep, trisep, ame otot punggung, bisala pake resistance band nyang bahannye tipis ame ringan. Kalo stamina udeh oke, bisa naek lepel ke bahan nyang lebar ame tebel. Inti dari alat enih ntu buat ditarik-tarik bari ditahan ame anggota badan nyang laen, begantung pengen pokus di otot bagian maneh. Olahraga ringan beginih udeh rame bangat di YouTube. Badan sehat, tapi duit tetep hemat.

Topic: sports
Bocah jaman sekarang ude pade pinter jajan, apelagi kalo jajan direstoran fast food kaya Mc Donald, di Mc. Donald bejibun ragam gegaresan, macem  macem sampe kadang bikin puyeng orang yang mau  beli,  ade paketan ade juge nyang dijual satuan, menunye ade nasi ayam, roti burger daging sapi, roti burger daging ayam, spaghety, macaroni schootel, kentang goreng, chicken nuget, es krim, kalo minumannye ga kalah banyak, ade minuman soda nyang warna warni (coca cola, fanta, sprite), ade lemon tea, teh dan kopi panas, air mineral biasa juge ade, harga jajajan eni bisa dibilang rada mahal buat orang menengah kebawah soalnye harganye ga ada nyang 10 ribuan, rata-rata harganye 30 ribuan kalo mau makan keyang, ada sih nyang harganye 10 ribuan tapi paling dapet es krim cone aje 

Topic: food & beverages
Madrasah diniyah ialah tempat pendidikan islam yang biasa berada di daerah-daerah terpencil (desa) dan untuk jam mulai pelajaran yaitu pukul 14.00-16.00 kadang ada saja yang sampai 17.00 tergantung dari mater-materi yang ustad/ustadzah berikan. Beda yaa teman-teman,madrasah diniyah di khususkan memuat pelajaran tentang akhlak,tauhid,fiqih,tajwid,dan lain sebagainya dan untuk TPA di khususkan (utamakan) untuk mempelajari Al-qur'an dengan tajwidnya,di TPA lebih banyak berada di perkotaan.Jadi itulah perbedaan sekaligus pengertian singkat tentang Madrasah Diniyah dan TPA,setelah ini kita lanjut ke pengalaman cerita saya ya teman-teman. Untuk sebagian warga khususnya yang tinggal di perkotaan sekolah agama adalah hal yang wajib diikuti oleh anak mereka, lantaran bisa sebagai landasan yang bagus dalam memperkuat iman kepada Allah SWT.

Topic: religion
Kalo ngomongin soal raket bulu tangkis, raket nyeng antep mah dateng dari merek nyeng udah nyohor, Yonex. Raket buatan Yonex dirancang sedemikian rupe biar ngasih lu orang nyeng make kontrol sempurna pas maen. Raket eni bakalan bikin lu punye tenaga lebih buat mukul kok dari sudut mane aje di lapangan. Raket eni juga ngedukung lu kalo mau ngelakuin geprakan backhand atawa forehand pol-polan. Pola iketan senar nyeng kokoh bakal bikin geprakan smash lu kerasa lebih kenceng ama antep arahnye buat ngalahin lawan lu. Macem-macem ukuran gagangnye terus bahannye juga nano carbon bikin raket yonex pilihan dari berbagai kalangan. Biar kata harganye mahal dikit tapi raket yonex eni udah paling bener buat dibeli apanan kualitas nyeng didapetin juga setare.

Topic: leisures
Dalam dunia fotografi, kamera ntu merupakan suatu piranti yang paling penting untuk menangkap, dan merekam objek. Sistem lensa di kamera televisi membentuk gambar di sebuah lempeng yang peka terhadap cahaya. Lempeng ntu tersebut memancarkan elektron ke lempeng sasaran jika menerima cahaya, yang selanjutnye pancaran elektron tersebut diproses secara elektronik. Jenis, dan bentuk kamera yang kita tahu saat ini adalah hasil dari evolusi, dan mempunyai sejarah yang panjang. Proses tersebut dimulai ketika ilmuwan, dan juga filsuf menyadari adanye fenomena optik alami di dalam kehidupan manusia. Mereka menyadari jika teknologi juga ikut serta dalam memainkan peran yang cukup penting, baik dari segi ilmu praktik, atau pun peralatan yang dipakai. Pada era sekarang yang serba digital, hampir semua orang memiliki kamera digital, termasuk kamera yang ada di gawai atau ponsel pintar kalian. Ntu artinye, dunia fotografi kini udeh mulai merambah ke setiap lapisan kehidupan masyarakat. Kagak hanya ntu aje, dampak dari kepemilikannye ntu kamera tersebut juga telah melahirkan berbagai budaya, dan juga pekerjaan baru, misalnya saja pekerjaan fotografer, model, swafoto, dan lain sebagainye.

Topic: technology
Akhir-akhir ginih, muncul gegares nyang kagak musti ribet bolak-balik dapur, siape lage kalo bukan gegares cepet saji. Namun, orang Indonesia nyang lidahnye sejati ame gegares daerahnye kagak bakal mempan ditawarin gegares nyang aneh-aneh. Cobe suruh milih semur jengkol ame pizza. Ye jelas nyang dipilih semur jengkol. Bejibun banget dah kandungan di dalem jengkol. Nyang katenye pait, tapi ye nikmatnye kebangetan. Bahkan, si jengkol kagak hanye disajiin semur aje, tapi ade sambelan jengkol, tumis jengkol, dan laennye. Bejibun tersedie di warung betawi.  Si jengkol walopun kedengerannye gegares udikan banget, tapi bikin lidah goyang karne bahan masakannye pake rempah asli dari kebon. 

Topic: food & beverages
Olahragawan bulu tangkis yang terkenal ada Jonathan Christie atawa biasa dipanggil Jojo. Pemaen bulu tangkis yang umurnya 25 di taun ini udah banyak menangin medali di ajang tanding olahraga. Dia bilang bisa jadi pemaen bulu tangkis ini gara-gara dulu disuruh ikut ekskul di sekolahnya pas Sekolah Dasar (SD). Lama-lama dia jadi seneng, terus makin diseriusin. Pas taun 2008 dia dapet medali emas di Olimpiade Pelajar Sekolah Dasar Se-Asia Tenggara. Abis itu jadi juara 1 di Kejuaraan Daerah DKI Jakarta. Terus, juara 1 juga di Olimpiade Olahraga dan Siswa Nasional (02SN). Pas udah gedean, di taun 2015 dia dapet medali perunggu di Piala SudiRman. Abis menangin itu, Jojo makin konsisten ngikutiN kompetisi internasional yang laen. Nah, yang paling diinget masyarakat itu pas dia maen di Asian Games taun 2018. Di ajang itu dia dapet dua medali sekaliguS, medali emas di nomer tunggal putra ama medali perak di regu putra. Abis menangin dua medali sekaligus, Jojo punya tekad yang makin kuat buat menangin ajang-ajang internasional yang laen, dia mau bikin Indonesia bangga.

Topic: sports
Bulan kêmarèn, Kristin amè babèhnyè nanêm jandè bolong di halaman rumèh. Tanêman dêngan namè latin Monstera adansonii êni ngêmilikin ciri khas, yakni daonnyè nyang sêcarè alami bêlobang. Kristin amè babèhnyè nanêmnyè karna alêsan ntu. Mêrèka dêmên dêngan bêntuk daonnyè nyang unik amè boto. Jandè bolong ntu mêrèka tanêm di sêbuah pot bêukuran kagak kêbangêtan gêdé. Sêbêlon ditanêm, potnyè udèh dikasih tanèh amè pupuk biar tumbuhnyè gasik amè subur. Kristin amè babènyè rutin ngêrawat jandè bolomg saban ari. Mêrèka nyiramnyè sêcarè rutin amè ngantêpinnyè di têmpat nyang kênè matèari. Wayah Kristin amè babèhnyè jonjon di halaman rumèh padè sorè ari, mêrèka sêngajè mandangin tumbuhan ijo ntu buat ngasih èpèk rèlaksasi padè matè amè awak. Warnènyè nyang ngêmikat èmang ngêjè jandè bolong amat sêdêp dipandang.

Topic: slice of life
Jalan-jalan di mall atau pasar swalayan merupakan hobinye sebagian orang, kebanyakkannye sih ntu hobinye perempuan, ngeliat ngeliat doang hati jadi girang mata seger lagi rasanye tanpa harus beli ntu barangnye. Beberapa perempuan emang hobinye ntu die jalan-jalan ke mall tanpa harus belanja. Dengan ngeliat-ngeliat aje hati udeh girang, ya paling mentok kaga beli ape-ape tapi ngegares dah di mall. Tetapi buat sebagian lelaki pasti ngerasa ogah males buat nemenin istrinye jalan-jalan doang di mall tapi kaga beli ape-ape cuma keluar masuk toko aje gitu liat-liat laki-laki pasti ogah, tapi kalo cewe itu demen karena bagi aye pun berasa olahraga bisa jalan ribuan langkah.

Topic: leisures
Walaupun hanya sekedar pelatihan berpuasa aje, namun sebaiknye latihan puasa ntu tetep dilakukannye dengan lebih sungguh-sungguh. Hal ntu bertujuannye supaya anak dapet belajar bahwa sebuah pekerjaan serumit apepun perlu untuk dikerjakannye secara serius. Kite bisa memulai melatih anak kite untuk melakukannye berpuasa secara bertahap, ya ntu selama 3 hingga 4 jam di tahun pertamanye ntu anak mengenal puasa. Misalnye nih ye, kite suruh dah ntu anak kite puasa sampai jam 10 pagi, dan bertahap ampe jam 12 siang jika dirasa, ntu anak udeh cukup kuat di tahun kedua anak kite belajar puasa, selanjutnye kite latih dah die biar bisa puasanye full ampe beduk maghrib kaya kite. Kagak ngapa-ngapa jika pada jam-jam yang kite telah tentuin, ntu anak pengen ngegaresin ganyema, dan nyeruput minum sedikit, lalu melanjutkannye kembali sampe tiba waktu untuk berbuka. Kite dapet melatih ntu anak untuk berpuasa secara bertahap tentunye sesuai dengan kemampuan ntu fisik dan mental anak, karena tentunye kemampuan setiap anak beda-beda. 

Topic: religion
Nurul tibè di stasiun Sudirman sêkitar jêm 08.00. Diè jalan sêdikit kêdagar-dagar mênuju pintu kêluar stasiun karna kudu tibè di kantor jêm 08.30. Bêlon lagi kudu nunggu mètromini S 640 mênuju jalan Gatot Subroto, Jakarta Sêlatan. Sêkalinyè adè, jadi rêbutan pêgawè nyang laèn jugè. Ditambèh, jalanan nyang radè macêt. Akhirnyè, Nurul bêrhasil naèk mètromini sêkitar jêm 8.15 sêudèh gontok-gontokan dêngan parè pênumpang laèn. Pêgimanè gè situasi amè kondisinyè, Nurul sêlalu ngêgunèin jurus nyang samè wayah ngêgunèin transportasi massal, yakni kêmpèknyè sêlalu digèndong di dêpan sêmbari didêkêp. Kalo bisè, tangan dalêm posisi siap siagè ngêjagè arèa sêlèting kêmpèk biar têtêp kêtutup rapêt. Bênêr ajè, wayah posisi tangan Nurul masing ngêjagè amè bêradè di antarè sêlèting kêmpèk bagian dêpan nyang têrlêtak di bagian bawèh, diè ngêrasè sêlèting bêgêrak sêcarè pêrlahan. Wayah tangan si copèt mangkin jauh ngêgêrakin sêlèting kêmpèk, têlapak tangan mêrèka malah saling kêtêmu. Nurul bêrhasil nyomot tangannyè. Si copèt kaget amè natapnyè. Nurul langsung gêgêrawakan, "Copèt!"

Topic: slice of life
Buat yang pade lagi mau ke Yogyakarta ada tempat wisata baru yang kudu wajib dicobain. Wisata Yogyakarta yang hits, namanye HeHa Ocean. Menikmati pagi atau siang atau malam di sini bersama orang-orang terkasih rasanye asyik sekali sembari ngeloneng dan ngegares. HeHa Ocean View berbeda dengan HeHa Sky View. Sesuai dengan namanye, HeHa Ocean View menawarkan pemandangannye lautan yang indah. Sementara HeHa Sky View menawarkan pemandangannye langit Jogja yang indah dilihat dari ketinggian. Ntu tempat lokasinye di Bolang, Girikarto, Gunungkidul, Daerah Istimewa Yogyakarta. Jalanannye menuju ke ntu lokasinye hanya bisa dilalui oleh motor atau mobil pribadi. Tapi jangan khawatir untuk rombongan besar dengan bis terdapat layanan Shuttle yang bisa dipesan. Memasuki lokasi ini di kala malam menjadi sensasinye tersendiri. Ntu tempat menawarkan aneka spot foto menarik bagi yang demen poto pasti girang banget kalo kemari. Dari mulai bangunan ala Santorini hingga balon udara semuanye bisa digunakan. Namun untuk berfoto di aneka wahana ntu, kudu merogoh kocek lagi dengan nominal antara Rp 10.000 sampai Rp 30.000 per orang. Dan untuk yang lapar dan haus jangan khawatir, HeHa Ocean View menyediakan banyak pilihan menu dan jenis restoran yang akan memanjakan anda biar bisa tetep ngegares karena bejibunnye aneka ganyeman.

Topic: leisures
Ide jualan sambel di marketplace udeh di setujuin ama Nyak, tapi kaga ke eksekusi juga karna blom sempet tuh ama dagangan sehari-hari aje udeh rame. Ya kalo lama-lama kaya gitu kan kaga bakal di mulai tuh jualan onlinenye. Akhirnye kite nyari karyawan lagi buat bantu bikin sambel botol, tapi buat sambel tetep Nyak nyang bikin sekalian bikin sambel buat dagang sehari-hari. Kemasan, nama, pemasaran, trus bikin toko onlinnye tuh semua aye nyang ngurus. Awal-awal si emang blom rame banget karna kan blom ade nyang tau. Ya namanyr jualan online, kite mesti sering-sering tuh nyang namanye posting dagangan kite biar orang-orang pada tau.

Topic: business
Kadang juga kite nemu kesulitan tuh, kalo awal penerimaan mahasiswa baru atau juga pas mau ada pertandingan antar jurusan juga suka kecot tuh. Masalah pertandingan nyang diundur terus lah, berebut lapangan buat latihan lah, macem-macem aja dah kejadiannye. Ya kalo kaya gitu kite mesti siapin kepala dingin tuh, biar kaga ada slek nih antar mahasiswa. Banyak juga soalnye mahasiswa nyang kaga mau diatur, trus nyang punyeng tuh panitia dah. Nah, sebagai penyelenggara ya mesti ngalah, mesti bisa mikir buat gimana caranye mecahin masalah. Kite juga kaga boleh berpihak ama salah satu nyang lagi bersitegang walaupun salah satunye tuh temen deket kite.

Topic: sports
Kegiatan keagamaan di lakukan oleh setiap manusia yang beragama. Seperti halnye di sekolahan pun juga ada kegiatan keagamaannye. Misalnye di setiap sekolah Islam ada kegiatan membaca Al-Qur'an tiap pagi sebelum memulai pelajaran selama 30 menit. Kemudian nanti jam 10annye ade sholat Dhuha berjamaah, nantinye sholat dzuhur berjamaah, serta setiap sholatnye ntu selalu berjamaah. Biasanye juga tiap hari Jumat, di pertengahan jam anggota ekskul Rohis, Rohis adalah Rohani Islam pade keliling kelas buat mengajak kite semua buat beramal di hari Jumat. Kemudian selepas jam sekolah, walau pulangnye cepet tapi pade kaga boleh pulang dulu, jadi yang lakinye pade sholat Jumat, yang cewenye keputrian, keputrian itu semacam memberikan sedikit ilmu tentang agama yang di sampaikan oleh para senior anggota Rohani Islam di kelas bersama para siswi.

Topic: religion
Yang namenye kerja di kantor, pastinye elu bakalan berinteraksi dan berhubungan sama orang yang banyak, entah enttu anggota divisinye elu, divisi lain, bahkan sampe kalangan manajerial dan klien. Walaupun emang kagak secara langsung, pastinye keterampilan interpersonalnye elu bakalan keasah dengan kerja kantoran yang elu jalanin. Misalnye aje kayak kemampuan berkomunikasi, entah verbal ataupun nonverbal, negosiasi, sampe keterampilan elu buat mahamin keadaan dan motivasi orang laen. Berinteraksi dengan orang laen secara terus-menerus pas elu kerja kantoran bakalan ngelatih dirinye elu. Jadinye elu bisa ade keterampilan interpersonal yang lebih bagus. Kagak cuma interpersonal aje, kerja di kantor bakalan asah keterampilan intrapersonalnye elu juga. Supaye elu bisa lebih mahamin diri sendiri, gimane cara kerja tercocok supaye pas sama elu, dan gimane sebaeknye elu atasin suatu kondisi. Selaen entu, elu juga bakalan punya beragam pengalaman yang berkaitan dengan posisi dan bidang usaha perusahaannye elu, dan bisa jadi lebih kreatif soalnye elu kudu bisa keluarin aneka ide elu ide-ide pas lagi kerja.

Topic: business
Abis nyobain tiga tempat makan dan keinget satu tempat makan di Tangerang itu, Saung Kurnia jadi tempat yang paling nyaman. Buat yang mau dateng makan ama keluarga, bisa banget cobain makanan dan tempat yang nyaman di Saung Kurnia. Nah, buat pedagang atawa yang punya resto, coba dibuat tempat yang nyaman kagak usah pake musik yang keras-keras. Sebenernya, tamu dateng buat bisa makan nyambi ngobrol ngalor ngidul ama keluarga ato temen-temennya. Kita sebagai pembeli juga bisa banget ngasih saran ke pedagang atawa ke pegawe restorannya. Kita bisa bilangin kalo pake musik yang ala kadarnya aja, yang penting makanan ama tempatnya bagus, pembeli bakal balik lagi. Apalagi, kalo harganya terjangko. Hehe.

Topic: food & beverages
Laper terus butuh nyang seger-seger bekuah? Enih, orang Betawi punye jawabannye. Ade namanye soto tangkar, mirip-mirip ame soto betawi, tapi di mulut rasanye lebih enteng gitu. Cara buatnye gampang bangat. Aye kasih tau. Buat bahannye, siapin 500 gr kikil, 2 liter aer, 250 cc santen kentel, ame minyak sayur. Buat bumbu alusnye, siapin 8 siung bawang merah, 5 cabe rawit, 5 siung bawang putih, 5 cabe merah, 1/2 sdt jinten, 1 sdt ketumbar nyang udeh disangre, 1 sdt merica, 2 ruas jahe, 1 ruas kunyit, 4 biji kemiri nyang udeh disangre, ame 2 ruas lengkuas. Buat bumbu laennye, siapin 1 1/2 sdm gula jawa, 3 biji daon salam, 1 sdt kaldu bubuk rasa sapi, 2 batang sereh nyang udeh digeprek, 3 biji daon jeruk, ame gula garem sebabarnye. Kalo pelengkapnye, siapin emping goreng, 1 batang seledri nyang udeh dicincang, bawang goreng, sambel cabe rawit, 1 biji tomat, ame daon bawang. Cara bikinnye, pertame tumis bumbu alus dulu. Kalo udeh, taro di wadah laen, terus rebus kikil ampe empuk. Misal udeh empuk, tuangin bumbu alus tadi ame bahan laennya. Terakhir, tuang santen, terus aduk bae ampe mendidih. Jadi, dah, bekuah nyang seger-seger.

Topic: food & beverages
Profesi yang berkaitan sama masakan entu beragam. Nah salah satunye adalah pedagang badogan. Elu tau “Ayam Penyet Cabe Ijo Aa Sipit” yang beken entu kagak? Lokasinye ade di seberang salah satu mall gede di Jakarta. Letaknye entu ayam penyet bareng sama pedagang masakan tenda laennye. Tapi di antara pedagang masakan laennye, pedagang ayam penyet entu paling banyak orang yang ngantre. Karena enyak aye penasaran, akhirnye kite pun nyoba beli beberape porsi. Nah pas aye dateng, yang ngantre udeh mulai banyak. Padahal ketiga pedagang ayam penyet entu masih siap-siap. Satu penjual nyiapin bahan-bahan, satunye lagi nyiapin peralatan-peralatan, dan satunye lagi nyiapin tenda. Nah pas udeh beres semuanye, mereka bagi-bagi tugas laennye. Satu pedagang ada yang khusus nyiapin nasi di bungkusan makanan sekaligus bagiin kertas antrian, satunye lagi ngegoreng ayam di wajan bagong, dan satunye lagi ngulek cabe ijo yang banyak bener. Makin lama, makin banyak yang ngantre. Emang ye, profesi yang berkaitan sama badogan kalo udeh beken pastinye bakal kayak begini nih, bener-bener dicari banyak orang.

Topic: food & beverages
Liburannya panjang nih, lantaran suami ambil cuti juga sampai tahun baru. Seperti bisa, saya liburan ke rumah mertua biar gratis tempat menginapnya hehe... Memang pas ada acara keluarga juga di Garut. Cerita-cerita liburan di Garutnya menyusul ya. Ini mah mau cerita liburan beberapa bulan lalu ke Bandung. Setelah saya cerita menginap dua malam di hotel DeJava, makan sore menjelang siang di Bakmi Apin Sukajadi, dan jalan-jalan ke Mall Paris Van Java, sekarang saya mau cerita tentang membeli oleh-oleh khas Bandung di tepi jalan. Tape yang satu ini berbeda dengan tape yang dijual di abang-abang keliling, lantaran lebih padat dan keras. Dijual kiloan, per kilonya Rp 10.000. Setelah beberapa hari, ada yang melunak, ada juga yang masih keras. Enak dimakan langsung atau ditambahkan ke dalam es campur. Bisa juga digoreng dengan tepung. Rasanya manis dan nggak asam. Terbuat dari singkong yang diberi ragi. Katanya sih, singkong yang dijadikan Peuyeum ini harus berumur 12 bulan. 


Topic: culture & heritage
Ade cerita tentang orang yang terdorong buat nyiapin dirinye untuk kondisi bencana alam yang bisa dateng kapan pun. Dari beragam pelatihan yang die ikutin, ternyata yang pertama entu adalah jangan panik. Kedua, kalo udeh kejadian, selametin diri sendiri dulu. Ketiga, peka dan amati lingkungan sekitar, selaen entu, pastiin ade jalur keluar terdekat. Keempat, bekelin diri dengan alat-alat keselamatan, perlengkapan darurat, dan pengetahuan tentang pertolongan pertama pada kecelakaan dan kegawatdaruratan. Setelah tau entu semua, die mulai nyiapin alat-alat dan obat-obatan P3K di rumahnye, serta cek kadarluasa. Abis entu, di rumahnye die juga nyiapin tas emergency yang isinye berbagai perlengkapan emergency, kayak P3K, penerangan, dokumen identitas, aer minum dan badogan yang kadarluasanye lama, lilin, korek api, anduk, pakean ganti, selimut, dan laennye.

Topic: slice of life
Sêlaèn sêbagè alat komunikasi, hapè punyè banyak pitur nyang bisè dinikmatin pênggunènyè, mulè dari kamèra, pêrmaènan, ampè aksès intêrnèt. Tapi, pênêlitian ngunjukin bahwa pênggunèan hapè bêlêbihan bisè ngêbawè dampak nègatip bagi kêsèhatan sêsêorang. Têrjadinyè dampak nègatip hapè bêgantung padè intènsitas pênggunèannyè. Mangkin tinggi tingkat pênggunèan, mangkin tinggi jugè risiko gangguan kêsèhatan nyang ditimbulin. Dampak nègatip hapè nyang jugè umum dirasèin adalah gangguan molor, apèlagi padè orang-orang nyang udèh kêcanduan gawai. Sêlamè adè hapè di sêkitar kitè, sêring kitè pèngèn mêrèksa atau nanggêpin obrolan amè ngêbacè sesuatu ampè waktu molor gè kêlupèan. Sêlaèn ntu, sinar biru nyang dipancarin layar hapè bisè nahan produksi mèlatonin, yakni hormon nyang ngontrol siklus molor sêsêorang sêhinggè molor jadi têrasè lêbih susèh.

Topic: technology
Bêrikut êni bêbêrapè lagu daèrah di Indonèsia nyang punyè maknè pêrjuangan. Pêrtamè, Caping Gunung nyang mêrupakan lagu Jawa Têngah nyang ngêgambarin pêrjuangan orang tuè dalêm ngasih sêgalènyè buat kêidupan bocahnyè. Sêlanjutnyè, lagu Yamko Rambè Yamko nyang ngêgambarin pêrjuangan daèrah pêdalêman wayah ngalamin pêrang antêrsuku. Abis ntu, adè Tanduk Majeng nyang mêrupakan lagu bêrbahasè Madura nyang nyêritèin sêbuah pêrjuangan nêlayan nêrjang ombak di laut buat nyari amè nangkêp ikan. Adè jugè Manuk Dadali, lagu bêrbahasè Sunda nyang nyêritèin sosok burung gagah pêrkasè lambang pêrjuangan bangsè. Têrakhir, lagu Butèt dari Sumatra Utara nyang nyêritèin kisèh sêorang ayah nyang lagi miluin pêrang gêrilya dan ngêrinduin bocah wadonnyè.

Topic: culture & heritage
Waktu itu aye kaga sengaja nonton tv, trus liat ada orang nyang meninggal tapi kaga ketauan sebabnye apaan. Trus di otopsi juga kaga jelas tuh apa nyang bikin dir meninggal. Tapi, ada kemungkinan nih ofang meninggal gara-gara keracunan. Cuma keluarganur bingung kan kena keracunan apaan juga. Eh teryata gara-gara alat nyang ngatur suhu udara. Teryata kalo kelamaan dipake tuh barang tuh bisa bikin kite keracunan. Nah, dari situ kan kite belajar kalo pentingnye baca. Kalo udeh begitu kan kaga ade juga nyang bisa dilakuin. Alesannye cuma karna kaga males buat baca, trus efeknye jadi oanjang bahkan ngebahayain nyawa orang laen.

Topic: technology
Jam tangan saat ini udeh semakin canggih dengan teknologi kekinian, hingga berubah nama menjadi smartwatch. kagak hanya ntu aje, kemudahan mengakses notifikasi seperti chat hingga media sosial dari smartphone kite kini udeh bisa diakses melalui alat ntu. Dilansir dari laman Britannica, saat komputer menyusut ukurannye tepatnye di abad ke-20, peralatan elektronik menjadi cukup kecil untuk dimasukkannye ke dalam jam tangan. Salah satunye jam tangan kalkulator pertama adalah Calcron (1975). Dimane memiliki tampilan sembilan digit. Kemudian pada awal 1980-an, salah satu brand jam tangan kenamaan memperkenalkan beberapa jam tangan dengan kemampuan komputasi. Hingga kini jam tangan pun kian mengikuti perkembangan teknologi, dan terlahirlah smartwatch yang jadi salah satu alat penting bagi sebagian orang. Public Relations Olike Indonesia, Anthoni Roderick mengatakan, keberadaan smartwatch tentu sangat membantu kite, apelagi jika bisa memanfaatkannye secara maksimal. Serta harganye pun juga bervariasi, ada pula yang terjangkau di angka mulai dari Rp300,000. 

Topic: technology
Jaman skarang bukan hanye orang tue nyang nyari duit. Anak mude ato pantaran mahasiswe kudu melek usahe buat nunjang mase idupnye. Kan kagak slamenye kite dapet bergantung ame orang tue. Pelajaran dari kejadian taun 2020 maren, bejibun orang nyang keilangan gaweannye. Buat die pade nyang kagak kreatip pastinye kebingungan dan kagak punye arepan idup. Padaal dunie bisnis di ranah gegares masih kebuke lebar. Kite bise ngebuat nyang gampang aje. Misalnye, bikin kripik singkong nyang modal singkong ame bumbu aje. Trus dititip ke warung-warung. Aye yakin pasti laku, karne pas waktu ntu kan lokdon kagak boleh kemane-mane, enaknye ntuh nyemilin nyang garing-garing. 

Topic: food & beverages